
pública 


DECRET 


La frequència amb què es produeixen els incendis en 
els boscos de Catalunya, especialment durant els mesos 
d'estiu i la importància que per a la conservació de la 
riquesa forestal de la nostra terra tenen totes les mesures 
encaminades a evitar llur declaració i propagació, així 
com els sistemes emprats per a llur extinció i els mit- 
jans per a descobrir i castigar els delinquents, han mo- 
tivat que el Departament d'Agricultura i Economia per 
mitjà del Servei Forestal estudiés la possibilitat de por- 
tar a la pràctica algunes de les mesures esmentades, per 
tal d'evitar, en tant que possible, els desastrosos efectes 
del foc en els boscos de Catalunya. 

Afectat la major part del territori català per les ca- 
racterístiques del clima mediterrani, els incendis, dei- 
xant de banda els motius unes vegades evitables, altres 
no evitables de llur declaració, prenen molt sovint propor- 
cions gegantines degut a l'extraordinari desenvolupament 
del matoll. La neteja de les llenyes baixes i terreres fóra 
la mesura per excellència per a lluitar contra els incen- 
dis, però essent aquesta operació mantes vegades antie- 
conòmica per al propietari i fins i tant que no es le- 
gisli per a resoldre el problema de la utilització d'aquelles 
llenyes baixes, és precís emprar el sistema de vigilància 
com el més eficaç per a aquest objecte. Ara bé, la vigi- 
lància suposa sempre l'existència d'una llei o d'un regla- 
ment que imposi sancions a qui no s'atengui als seus 
preceptes, i la legislació actual en matèria d'incendis de 
boscos de propietat particular és tan reduida i tan anti- 

quada que per a trobar-la hem de remuntar-nos a les 
Ordenances de l'any 1833. 

En consequència, fins que el Parlament de Catalu- 
nya, legisli sobre boscos de propietat particular, cal adop- 
tar, amb caràcter provisional, les mesures necessàries per 
tal d'obligar el compliment estricte d'aquelles Ordenan- 
ces, fer extensives als boscos particulars les disposicions 
que regeixen per als Monts Públics, amb les modifica- 
cions imposades per l'avenç del progrés i per les carac- 
terístiques de les nostres comarques, encomanar una ex- 
tremada vigilància a tots els agents de l'autoritat i refor- 
car la guarderia forestal amb Mossos de l'Esquadra, per 
ésser els únics elements dels quals disposa la Generali- 
tat actualment, per a exercir amb eficàcia les funcions 
de vigilància esmentades. 

Pel que resta exposat, i vist l'informe emès pel Ser- 
vei Forestal de la Generalitat, a proposta del Conseller 
d'Agricultura i Economia i d'acord amb el Consell Exe- 
cutiu, 

Decreto, 

Art. ret Per a la previsió i extinció d'incendis als 
boscos no declarats d'utilitat pública, són posades en vi- 
gor les seguents Instruccions : 

a) Des de la publicació d'aquestes Instruccions al 
Butlletí Oficial de la Generalitat de Catalunya, fins el 
dia 30 de setembre, es fan extensives a tots els boscos 
de Catalunya no declarats d'utilitat pública, ja siguin 
d'Ajuntaments i Corporavcions o de propietat particu- 
lar, i amb les limitacions que s'estableixen a continua- 
ció: totes les disposicions que regeixen en els Monts Pú- 
blics, encaminades a prevenir i a apagar els incendis, i 
a denunciar i castigar els causants, i particularment les 
contingudes en les Ordenances del 1833 i en les Ordres 
del 20 de gener de 1847, 5 de maig del 1881 i 28 de ju- 
liol del 1888. 

b) Els Alcaldes del Municipis, als termes dels quals 
hi hagin boscos no declarats d'utilitat pública, procuraran 
estimular el zel dels propietaris i posar-los en relació a 

l'objecte que, d'una forma voluntària, s'organitzin de ma- 
nera que puguin atendre, amb els recursos i mitjans de 
què disposin segon el conveni que estableixin, a l'extinció 
dels incendis que poguessin ocórrer en els boscos dei 
terme municipal respectiu, 

c) La responsabilitat judicial o administrativa que 
pogués resultar de l'aplicació d'aquestes instruccions, es 
farà efectiva per l'autoritat competent, àdhuc després de 
transcórrer el termini esmentat anteriorment, sempre que 
els fets s'haguessin produit durant el curs del mateix. 

d) Els Ajuntaments fixaran dins el terme municipal 
respectiu, els indrets arbrats on, per la composició de 
les masses, per la manca de matoll o per qualsevol altra 
circumstància, no cal témer els incendis, els quals in- 
drets quedaran al marge de les sancions administratives 
que preceptuen aquestes Instruccions. 

També establiran una relació dels indrets i paratges on 
se celebren anualment excursions i aplecs, i dels camins 
i corriols pels quals han de circular els excursionistes, i 
que quedaran també lliures als efectes de les sancions ad- 
ministratives que s'estableixen en la Instrucció m), res- 
ten, però, encarregats els Alcaldes d'extremar la vigilàn- 
cia, a l'objecte d'evitar la declaració d'un incendi en 
aquestes zones exceptuades. 

Les Alcaldies donaran a conèixer públicament ambdues 
relacions en el termini de vuit dies, a comptar de la pu- 
blicació d'aquestes Instruccions al Butlletí Oficial de la 
Generalitat de Catalunya. 

e) La prohibició de portar o encendre foc en un 
bosc preceptuada en l'article 149 de les Ordenances del 
1833, no afecta les operacions forestals inherents a la 
seva normal explotació ni l'encès pels obrers emprats en 
ella, sempre que siguin preses les precaucions necessà- 
ries per tal d'evitar la declaració d'un incendi, sense que 
resti exclosa la responsabilitat administrativa o judicial 
que pogués resultar per a l'autor, en el cas que arribés a 
declarar-se. 

f) Sempre que per qualsevol altra circumstància, fos 

necessari portar o encendre foc en un bosc, l'interessat 
haurà de proveir-se del corresponent permís el qual li 
serà lliurat per escrit i gratuitament per l'Alcalde del 
terme municipal respectiu, una vegada convençut de la 
conveniència de l'operació i que seran preses totes les 
mesures necessàries per tal d'evitar la declaració d'un in- 
cendi. Si malgrat això, aquell arribés a produir-se, el 
causant incorrerà en les responsabilitats establertes per 
aquestes Instruccions. 

g) Resten inclosos en les responsabilitats administra- 
tives que s'estableixen en la Instrucció m) i en les judi- 
cials que assenyalen les lleis, els autors d'incendis per cau- 
ses no previstes en les disposicions esmentades en la Ins- 
trucció a), i degudes als progressos de la ciència intro- 
duits per la civilització durant el segle que ha transcor- 
regut des de la promulgació de les esmentades Instruc- 
cions, guspires escapades de les màquines de tren, curts 
circuits en les conduccions d'energia elèctrica, esponges 
O papers encesos procedents dels globus aerostàtics, etc. 

h) Els Alcaldes són els encarregats de trametre les 
denúncies que rebin per incompliment d'aquestes Instruc- 
cions, en finques emplaçades dins el terme municipal de 
la seva jurisdicció, els quals procediran ràpidament a la 
comprovació de l'extralimitació denunciada per a trame- 
tre la denúncia a la Generalitat de Catalunya, dins el 
termini màxim de vuit dies a comptar del moment en què 
aquella hagi estat presentada, sense que en cap cas que- 
din facultats per a suspendre l'expedient iniciat. Sempre 
que s'hagi declarat un incendi, els Alcaldes trametran a 
la Generalitat de Catalunya, en cursar la denúncia, totes 
les dades consignades en l'article 23 de l'Ordre del 5 de 
maig del 1881. 

i) A més dels Alcaldes, dins el termes municipals res- 
pectius, queden encarregats amb caràcter general, del 
compliment d'aquestes Instruccions, d'acord amb el que 
disposa l'art. segon, la Guàrdia Civil i el personal de 
Guarderia afecte actualment als Districtes Forestals, per 
mitjà de llurs Caps i els Mossos de l'Esquadra, dins e: 

perímetre subjecte actualment a llur jurisdicció i per tots 
els boscos enclavats en el mateix, a què fa referència la 
Instrucció a). Les Alcaldies lliuraran al denunciant el 
corresponent rebut signat per l'Alcalde, en el qual s'hi 
farà constar la data en què la denúncia ha estat presen- 
tada. 

4) Quan es tracti de boscos i terrenys forestals que 
per qualsevol concepte es trobin subjectes a un règim es- 
pecial sota la tutela directa de la Generalitat, les denún- 
cies seran cursades pel Cap de les forces encarregades 
de la vigilància de la zona, el qual donarà compliment 
a tots els tràmits que la Instrucción anterior encarrega 
als Alcaldes. 

R) El bosc o parceHa incendiat, restarà rigurosament 
acotat al pastoreig durant sis anys. Els infractors d'aques- 
ta disposició quedaran inclosos en les responsabilitats 
administratives i judicials establertes per les presents Ins- 
truccions. 

I) Correspon al Servei Forestal imposar les sancions 
de caràcter administratiu establertes en la Instrucció m, 
per l'incompliment d'aquestes Instruccions: els interes- 
sats, però, si consideren injusta la sanció podran recórrer 
davant el Consell de la Generalitat de Catalunya, el qual 
fallarà l'expedient sense cap altra apellació, 

m) Les responsabilitats per l'incompliment d'aquestes 
Instruccions, consistiran en penyores imposades als in- 
Íractors, compreses entre cinc i cinc-centes pessetes. 
Aquestes penyores no exclouen les responsabilitats judi- 
cials ni la indemnització de danys i perjudicis, les quals 
seran resoltes pels Tribunals ordinaris. 

n) Les responsabilitats imposades als Alcaldes per 
la negligència o incompliment d'aquestes Instruccions, 
consistiran en penyores compreses entre cinquanta i dues 
centes pessetes, prèvia la formació de d'expedient 

o) Una vegada resoltes pel Servei Forestal, i en el 
seu cas, pel Consell de la Generalitat, els expedients de 
denúncia, es comunicarà per la Generalitat directament 
als interessats, l'Ordre d'imposició de responsabilitat. Pel 

pagament de les penyores hom concedirà un termini pro- 
porcional a la quantia, que no serà inferior a deu dies ni 
excedirà de vint. Transcorregut aquest termini es tra- 
mitarà l'oportuna certificació al Servei de Recaptació, a 
l'efecte que exigeixi el pagament per via d'apremi, utilit- 
zant el procediment ordinari que determina l'Estatut de 
Recaptació i Apremi de l'Estat. 


Instrucció addicional. — Mentre el Parlament de Ca- 
talunya no legisli referent a aquesta matèria, entraran 
automàticament en vigor les presents Instruccions, des del 
dia 1. de juliol fins el 30 de setembre de cada any. 

Art. 2.2 El Govern de la Generalitat, per mitjà dels 
Consellers respectius, interessarà de les altres autoritats 
del territori de Catalunya que, pels agents a les seves or- 
dres, curin de fer complir estrictament els preceptes con- 
tinguts en les precedents Instruccions. 

Art. 37. És autoritzat el senyor Comandant de Mossos 
de les Esquadres de Catalunya per a intensificar, amb la 
força a les seves ordres, la vigilància en les zones més 
afectades pels incendis, d'acord amb el Departament d'A- 
gricultura i Economia, a proposta de la Secretaria en- 
carregada del Servei de Boscos, Caça i Pesca Fluvial. 

Art. 4.t Les despeses que ocasioni aquest servei espe- 
cial de vigilància durant els mesos d'agost i setembre 
d'enguany, s'abonaran amb càrrec a la partida 991 del 
vigent Pressupost. 


Barcelona, 4 d'agost del 1933. 


El Conseller Primer, Carles Pi i Sunyer—El Conseller 
d'Agricultura i Economia, Pere Mias. 


Disposicions Complementàries 


de l'Estat Central 


que s'esmenten en les anteriors 


Instruccions 


ORDENANCES GENERALS DE MONTS 
DEL 22 DE DESEMBRE DEL 1833 


Art. 149.—Es prohibit de portar o encendre foc, tant 
dins del bosc com en un espai a l'entorn fins a dues- 
centes vares dels seus límits, sota la pena d'una penyora, 
des de seixanta a tres-cents rals billó, amb rescabalament 
dels danys i els perjudicis si en resulta un incendi, i sen- 
se perjudici de les penes d'incendiari públic si és provat 
el delicte (1). 


REIAL DECRET DEL 20 DE GENER DEL 1847 


2.0n.— Faci entendre la V. S. a tots els Alcaldes, em- 
pleats del Ram, Guarderia Civil i les altres Autoritats o 
persones que directa o indirectament puguin contribuir 
al fi desitjat, que la terminant voluntat de S. M. és, que 
s'observin amb tot rigor i severitat les lleis i disposi- 
cions vigents relatives a la cura i al gaudi dels Monts 


(1) Aquest article s'aplicarà amb les restriccions es- 
mentades als apartats c) i Í) de les Instruccions de la 
Generalitat. Les penyores per l'incompliment del que 
preceptúa, són les establertes a l'apartat m) de dites Ins- 
truccions. 

de l'Estat, dels Propis, comuns i establiments públics: 
quesiguin protegits amb tota eficàcia als particulars pro- 
pietaris de finques d'aquesta mena en totes les ocasions 
en què puguin ésser també objecte de 1a malevolença 
dels incendiaris, i que aquests siguin perseguits en tots 
els casos amb inflexible rigor, sense permetre durant el 
curs de sis anys l'aprofitament de les herbes ni dels ter- 
renys que per mitjans ilícits vulguin procurar-se els cau- 
sants de tan greus danys. S. M. encomana que en el com- 
pliment d'aquesta disposició hom procedeixi sense la més 
petita tolerància (1). 


REIAL ORDRE DEL 5 DE MAJG DEL 1881 


Art. 3. "—Seran establertes talaies d'observació als 
punts més elevats des d'on pugui veure's bé tota o gran 
part de la superfície, 

Art. 4.'—Serà destinat un nombre més gran de vigi- 
lants als monts on sigui més gran el perill d'incendi. 

Art. 5.£—Els Governadors encomanaran molt especial- 
ment a les autoritats locals, Guàrdia Civil, guardes de 
camp i dependents de seguretat pública, que procurin 
d'atendre els llocs més exposats. 

Art. 6.—La Guàrdia Civil, durant l'estiu i la tardor, 
vigilarà amb tota cura i frequència els punts d'estaciona- 
ment i trànsit dels pastors, boscaters, llenyataires i altres 
que passin pels boscos, hi treballin i hi romanguin. 


Art. 8è—Els Enginyers i Ajudants efectuaran a les 


(1) Disposicions posteriors estableixen amb tota cla- 
retat l'obligació d'acotar al pasturatge tot bosc incendiat 
durant 6 anys. 

localitats totes les visites que calguin i inspeccionaran de- 
gudament el servei. 

Art. 9.è—Tant els Ajuntaments com la Guàrdia Civil i 
tots els empleats del Ram de Monts tindran cura, sota 
llur més estreta responsabilitat, que es compleixin 
exactament les disposicions vigents, de policia forestal 
dictades a l'objecte d'evitar els incendis, especialment 
l'Art. 149 de les Ordenances que prohibeix de portar o 
encendre foc dins dels monts i a la distància de 180 
metres de llurs límits, sota la pena que el mateix article 
assenyala. 


Art. ro.è—Quan hi hagi una necessitat absoluta d'en- 
cendre foc en els monts, els focs seran fets als llocs in- 
dicats pels Capatassos i en clots de mig a un metre de 
fondària, i seran apagats de seguida d'haver-se'n ser- 
vit (1). 

Art, 1mè—Els Enginyers i els Ajuntaments establi- 
ran als punts que creguin més convenients dipòsits de 
destrals, podalls, cabassos terrers i altres eines pròpies 
per a tallar incendis. 


Art. raè—Hom practicarà regues o contrafocs, amb 
la corresponent amplària, als llocs més convenients per a 
evitar la propagació dels focs. 

Art. 13.è—A tots els indrets on es declarin incendis, 
l'Enginyer o, a defecte d'ell, l'Ajudant, els Capatassos i la 
Guàrdia Civil, dirigiran les operacions facultatives per 
a apagar-los. 

Tots els empleats del Ram, dependents públics i altra 
gent que acudeixin a practicar les dites operacions, esta- 
ran subordinats al qui les dirigeixi i compliran exacta- 
ment les seves ordres. 


Art. 14.è—Qualsevol persona que noti un incendi, en 
donarà part als empleats del Ram, Guàrdia Civil i auto- 


(1) Cal estar proveit del corresponent permís d'acord 
amb l'apartat f) de les Instruccions de la Generalitat. 

ritats locals, i immediatament hom avisarà amb els se- 
nyals d'habitud, o anunciats per endavant, tots els qui 
tinguin obligació de concórrer a extingir-lo. 


Art. 15. —Hom procurarà molt especialment de loca- 
litzar el foc, aillant-lo en determinats espais per mitjà 
de regues o contrafocs, i seran adoptats els mitjans més 
eficaços i expeditius per a la seva completa extinció, te- 
nint en compte la força i direcció dels vents, 


Art. 16.è—Un cop apagat el foc, serà vigilat el mont 
amb molta atenció per a evitar que recomenci, o per a 
apagar-lo si es renova en algún lloc. 


Art. 17è—Els empleats del Ram, sempre que es pro- 
dueixi un incendi en llur comarca, faran constar el punt 
on eren i el servei que efectuaven en declarar-se aquell, 
com també el dia i l'hora que ho varen saber i que es 
presentaren al lloc on el foc va calar-se. 


Art. 18.è—Sempre que es declari un incendi en els 
monts, seran practicades les més actives diligències per 
a posar en clar les causes que el produiren i descobrir els 
culpables si n'hi ha, les quals diligències seran passades 
al Tribunal competent tan aviat com llur estat ho per- 
meti, per al més prompte i sever càstig dels qui resultin 
delinquents. 


Art. 20.è—Els monts que es cremin seran rigorosa- 
ment acotats, d'acord amb el que preceptúa la Reial Or- 
dre circular del 20 de gener del 1847, que serà observada 
amb exactitud en totes les seves parts. 


Art. 22.è—Serà instruit també un altre expedient per 
a la repoblació dels monts destruits pels incendis. 


Art. 23.è—En el termini més breu, que no passarà de 
vuit dies, els Governadors trametran al Ministeri de 
Foment el comunicat previngut a la Reial Ordre circular 

del 24 de juny del 1848, de cada incendi que hi hagi als 
monts (1). 

Serà enviada, a més a més, després d'haver reunit les 
dades necessàries a l'efecte, una detallada relació del fet, 
sense ometre'n cap de les seguents : 


12 La cabuda dels monts incendiats. 

2.2 La causa de l'incendi. 

32 Hora i punt en què va començar i va ésser extingit, 

4.2 Una descripció de les operacions practicades i dels 
mitjans emprats per a apagar-lo. 

58 Un càlcul aproximat del nombre, de la quantitat 
i del valor dels productes consumits i dels danys i per- 
judicis causats. 


6.42. El nombre, la quantitat i el valor dels productes 
atacats pel foc que puguin aprofitar-se. 

72 El comportament dels qui acudiren a apagar el 
foc, especificant, tant els qui s'hagin distingit, com els 
qui, O no s'hagin presentat tenit obligació de fer-ho, o no 
hagin complert llur deure, i proposant per a uns i altres 
el premi i correcció que mereixin. 

8.2 El tribunal que entén en la causa. 


9.2. Les providències adoptades per a la instrucció 
dels expedients relatius: primer, a l'esbrinament dels de- 
linquents, segon, a la venda de productes deteriorats: i 
tercer, a la repoblació de l'arbrat, 


REIAL ORDRE DEL 28 DE JULIOL DEL 1888 


1'—Recomaneu als Governadors de les províncies i als 
Caps dels Districtes forestals que excitin el zel de les 
Autoritats locals, Guàrdia Civil i empleats del Ram, per 


(1) Els Alcaldes complimentaran al que preceptúa 
aquest article, d'acord amb la Instrucció h). 

al més exacte compliment de les disposicions vigents so- 
bre matèria forestal, i molt especialment les contingudes 
a les Reials Ordres circulars del 12 de juliol del 1858 i 5 
de maig del 1881, encaminades a prevenir i aturar els in- 
cendis als monts públics. 

2n—Així que es declari un incendi, procediu sense 
pèrdua de temps a practicar les més actives diligències 
per a posar en clar les causes que l'han provocat i des- 
cobrir el culpable, si n'hi ha, passeu-les al Tribunal com- 
petent tan aviat com llur estat ho permeti, per al càs- 
tig dels delinquents, i doneu-ne compte a aquesta Direc- 
ció en la forma previnguda a l'art. 23 de l'esmentada 
Reial Ordre del 5 de maig del 1881, sense ometre la res- 
ponsabilitat que pogués atènyer les Autoritats locals i als 
Agents de l'Administració, tant per actes immediatament 
relacionats amb l'incendi, com per descuits o faltes de 
previsió que d'una manera indirecta hagin contribuit a 
produir-lo. 

